**Kjaransorðan**

Reglugerð fyrir veitingu Kjaransorðunnar sem er æðsta viðurkenning Lionshreyfingarinnar á Íslandi

1. Nafn viðurkenningarinnar er: Kjaransorða Lionshreyfingarinnar á Íslandi.
2. Viðurkenningin er æðsta viðurkenning Lionshreyfingarinnar á Íslandi, þ.e. Fjölumdæmis 109
3. Kjaransorðuna er hægt að veita eftir tvennskonar leiðum um tilnefningu. Annars vegar veitt af Fjölumdæmisstjórn Lionshreyfingarinnar eftir tilnefningu frá orðunefnd og hinsvegar geta klúbbar sótt um veitingu orðunnar fyrir klúbbfélaga til orðunefndar. Í báðum tilfellum þarf samþykki Fjölumdæmisstjórnar fyrir veitingu orðunnar.

**Breytingartillaga 3.gr.:**

Kjaransorðuna er hægt að veita eftir tvennskonar leiðum um tilnefningu. Annars vegar veitt af umdæmisstjóraráði Lionshreyfingarinnar eftir tilnefningu frá orðunefnd og hinsvegar geta klúbbar sótt um veitingu orðunnar fyrir klúbbfélaga til orðunefndar. Í báðum tilfellum þarf samþykki umdæmisstjóraráðs fyrir veitingu orðunnar.

1. Kjaransorðuna má veita íslenskum sem erlendum einstaklingum fyrir vel unnin störf í þágu íslensku Lionshreyfingarinnar eða einstaklega mikla og góða þjónustu við Lionsklúbb.
2. Kjaransorðuna skal ekki veita látnum félaga eða einstaklingi, né félagi eða

félagasamtökum.

1. Kjaransorðunefnd er skipuð þremur einstaklingum. Formaður orðunefndar skal kosinn til þriggja ára. Aðrir í nefndinni eru: Fjölumdæmisstjóri og ritari Fjölumdæmisráðs ár hvert.
2. Ákvörðun um veitingu orðunnar er tekin af Fjölumdæmisstjórn eftir tillögu orðunefndar eigi síðar en á fyrsta Fjölumdæmisstjórnarfundi eftir áramót ár hvert. Ákvörðun orðunefndar skal liggja fyrir í síðasta lagi 31. desember ár hvert.

***Breytingartillaga 7.gr.:***

Ákvörðun um veitingu orðunnar er tekin af umdæmisstjóraráði eftir tillögu orðunefndar eigi síðar en á fyrsta fundi umdæmisstjóraráðs eftir fundi orðunefndar. Ákvörðun orðunefndar skal liggja fyrir í síðasta lagi 15. nóvember og 15. mars ár hvert.

1. Að gegna eða hafa gegnt einhverju embætti er ekki næg ástæða til að hljóta

viðurkenninguna.

1. Kjaransorðuna má ekki veita sama aðila oftar en einu sinni en sami aðili getur fengið tilnefningu sem hlýtur samþykki orðunefndar og Fjölumdæmisstjórnar frá klúbbi sínum og tilnefningu frá orðunefnd með samþykki Fjölumdæmisstjórnar og þar með fengið báðar útgáfur orðunnar en þó ekki á sama ári. Orðunefnd skal gæta þess að ekki sé verið að horfa

til sömu verkefna til viðurkenningar.

**Breytingartillaga 9.gr.:**

Kjaransorðuna má ekki veita sama aðila oftar en einu sinni en sami aðili getur fengið tilnefningu sem hlýtur samþykki orðunefndar og umdæmisstjóraráðs frá klúbbi sínum og tilnefningu frá orðunefnd með samþykki umdæmisstjóraráðs og þar með fengið báðar útgáfur orðunnar en þó ekki á sama ári. Orðunefnd skal gæta þess að ekki sé verið að horfa til sömu verkefna til viðurkenningar.

1. Á gylltum borðahaldara skal grafið að framanverðu: Fjölumdæmi 109 sé orðan veitt á vegum Fjölumdæmisins en nafn klúbbs sé orðan veitt að tilhlutan og að beiðni klúbbs. Á bakhlið orðunnar sé grafið nafn orðuþega og ártal í báðum tilvikum.
2. Við veitingu orðunnar ber annaðhvort Fjölumdæmisstjórn eða viðkomandi klúbbi eftir því sem við á, að greiða 60.000 kr. innborgun í hinn íslenska Hjálparsjóð Lionshreyfingarinnar, tengda viðkomandi orðuþega. Orðunefnd hverju sinni endurskoði þessa upphæð með tilliti til verðlags og telst breyting á upphæðinni ekki vera breyting á reglum þessum.

***Breytingartillaga 11.gr.:***

Við veitingu orðunnar ber annaðhvort Fjölumdæmi eða viðkomandi klúbbi eftir því sem við á, að greiða 120.000 kr. innborgun í Heiðurssjóð Guðrúnar Bjartar (hinn íslenska Hjálparsjóð Lionshreyfingarinnar), tengda viðkomandi orðuþega (eða andvirði 1.000 USD sé það hærra á hverjum tíma). Orðunefnd hverju sinni endurskoði þessa upphæð með tilliti til verðlags og telst breyting á upphæðinni ekki vera breyting á reglum þessum.

1. Hámarksfjöldi Kjaransorðuveitinga ár hvert skal vera þrjár, veittar af Fjölumdæmisstjórn og hið mesta fimm, veittar með tilnefningu frá klúbbum.

**Breytingartillaga 12.gr.:**

Hámarksfjöldi Kjaransorðuveitinga ár hvert skal vera þrjár, veittar af umdæmisstjóraráði og hið mesta tíu veittar með tilnefningu frá klúbbum, fimm í nóvember og fimm í mars.

1. Berist fleiri en fimm tilnefningar frá klúbbum á sama starfsári skal orðunefnd velja þær fimm, sem verðugastar þykja til viðurkenningar á næsta Fjölumdæmisþingi eða á klúbbsamkomu.

**Breytingartillaga 13.gr.:**

Berist fleiri en fimm tilnefningar frá klúbbum á hverjum umsóknarfresti, 1/11 og 1/3 skal orðunefnd velja þær fimm, sem verðugastar þykja til viðurkenningar á næsta Fjölumdæmisþingi eða á klúbbsamkomu.

1. Orðunefnd skal færa rök fyrir tilnefningu sinni og samþykki um orðuveitingu til Fjölumdæmisstjórnar sé verið að veita orðu á vegum Fjölumdæmisins. Þegar beiðni og rökstuðningur berst frá klúbbum, skal orðunefnd meta fyrir sitt leyti rökstuðning með tilnefningunni og þá eftir atvikum, mæla með eða hafna viðurkenningu.

**Breytingartillaga 14.gr.:**

Orðunefnd skal færa rök fyrir tilnefningu sinni og samþykki um orðuveitingu til umdæmisstjóraráðs sé verið að veita orðu á vegum Fjölumdæmisins. Þegar beiðni og rökstuðningur berst frá klúbbum, skal orðunefnd meta fyrir sitt leyti rökstuðning með tilnefningunni og þá eftir atvikum, mæla með eða hafna viðurkenningu.

1. Klúbbum ber að skila inn beiðni ásamt greinargerð um væntanlegan orðuþega til orðunefndar eigi síðar en 30. Nóvember ef orðuveiting skal fara fram á yfirstandandi starfsári.

***Breytingartillaga 15.gr.:***

Klúbbum ber að skila inn beiðni ásamt greinargerð um væntanlegan orðuþega til orðunefndar eigi síðar en 1.nóvember og 1.mars en þá er umsóknarfrestur ár hvert. Ef ekki koma fimm umsóknir frá klúbbum, sem er hámark í hvert sinn flyst það sem upp á vantar fram til næsta fundar en þó ekki milli ára.

1. Sérhannað skjal, skal fylgja orðuveitingunni þar sem fram kemur: Nafn orðunnar, alþjóðamerki Lions, nafn orðuhafa, dagsetning og ártal þegar orðan er veitt, nafn Fjölumdæmis 109 og undirskrift Fjölumdæmisstjóra. Samskonar skjal, skal fylgja ef klúbbur hefur fengið samþykkta tilnefningu til orðuveitingar. Þar komi fram allt ofanskráð en nafn klúbbsins með undirskrift formanns viðkomandi klúbbs bætt við. Rökstuðningur skal jafnan fylgja til orðuhafa þannig að fram komi að mestu fyrir hvað viðurkenningin er veitt.
2. Við afhendingu orðunnar skal jafnan reynt að sjá til þess að viðkomandi orðuþegi sé viðstaddur afhendingu hennar á Fjölumdæmisþingi eða á klúbbsamkomu. Við afhendingu orðunnar skal þess getið hvort hún er veitt af Fjölumdæmi 109 eða af ákveðnum klúbbi og þess þá getið að veitingin sé með samþykki Fjölumdæmisstjórnar.

***Breytingartillaga 17.gr.:***

Við afhendingu orðunnar skal jafnan reynt að sjá til þess að viðkomandi orðuþegi sé viðstaddur afhendingu hennar á Fjölumdæmisþingi eða á klúbbsamkomu. Við afhendingu orðunnar skal þess getið hvort hún er veitt af Fjölumdæmi 109 eða af ákveðnum klúbbi og þess þá getið að veitingin sé með samþykki Fjölumdæmisstjórnar.

Nöfn þeirra sem fengið hafa orðuna á klúbbfundum eða utan fjölumdæmisþings skulu lesin upp á næsta fjölumdæmisþingi eftir veitingu orðunnar og einnig nafn á klúbbi orðuþega.

1. Fjölumdæmisstjóri, vara fjölumdæmisstjóri eða valinn umdæmisstjóri skal afhenda viðurkenninguna á Fjölumdæmisþingi eða á klúbbsamkomu hverju sinni. Ef veita á Kjaransorðuna erlendum aðila eða einstaklingi sem ekki er starfandi innan Lionshreyfingarinnar skal Fjölumdæmisstjórn gera viðeigandi ráðstafanir til að afhenda orðuna á sem virðulegastan hátt.

***Breytingartillaga 18.gr.***

Leitast skal við að afhenda orðuna á sem virðulegastan hátt og gera athöfnina á þann hátt að orðuþega og Lions sé sem mestur sómi að. Fjölumdæmisstjóri fyrir hönd fjölumdæmis skal afhenda viðurkenninguna á Fjölumdæmisþingi hverju sinni. Ef veita á Kjaransorðuna erlendum aðila eða einstaklingi sem ekki er starfandi innan Lionshreyfingarinnar skal Fjölumdæmisstjórn gera viðeigandi ráðstafanir til að afhenda orðuna á sem virðulegastan hátt.

1. Lionsskrifstofan heldur lista yfir orðuhafa og geymir skjal með rökstuðningi fyrir samþykki Fjölumdæmisstjórnar.

**Breytingartillaga 19.gr.:**

Lionsskrifstofan heldur lista yfir orðuhafa og geymir skjal með rökstuðningi fyrir samþykki umdæmisstjóraráðs.

1. Breytingar á reglum um veitingu Kjaransorðunnar getur Fjölumdæmisráð borið upp eftir tillögu orðunefndar og /eða tillögu Fjölumdæmisstjórnar. Breytingarnar taka ekki gildi fyrr en eftir samþykki næsta starfandi Fjölumdæmisráðs og hafi þær hlotið samþykki þess líka. Kynna skal framkomnar breytingar á Fjölumdæmisþingi sem haldið er milli þessara

tveggja Fjölumdæmisráða.

**Breytingartillaga 20.gr.:**

Breytingar á reglum um veitingu Kjaransorðunnar getur Fjölumdæmisráð borið upp eftir tillögu orðunefndar og /eða tillögu umdæmisstjóraráðs. Breytingarnar taka ekki gildi fyrr en eftir samþykki næsta starfandi Fjölumdæmisráðs og hafi þær hlotið samþykki þess líka. Kynna skal framkomnar breytingar á Fjölumdæmisþingi sem haldið er milli þessara tveggja Fjölumdæmisráða.

1. Ákvæði til bráðabirgða. Við veitingu orðunnar í fyrsta skipti, sem stefnt er að á Fjölumdæmisþingi 2013, hefur Fjölumdæmisstjórn heimild til að gera tillögu um að allt að 9 einstaklingar hljóti Kjaransorðuna. Kemur þetta til af því að hreyfingin hefur ekki getað veitt viður-kenningu þeim fjölmörgu sem á undanförnum 60 árum hafa helgað miklu af tíma sínum í þágu Lionshreyfingarinnar. Taka verður tillit til þessa ákvæðis í

Fjárhagsáætlun 2013 – 2014. ***Tuttugasta og fyrsta grein fellur niður í reglum þessum eftir 1.júlí 2013,*** þannig að í annað sinn sem Kjaransorðan er veitt hefur orðunefnd aðeins heimild til að veita þremur einstaklingum orðuna af hálfu Fjölumdæmisstjórnar og fimm með tilstuðlan frá Lionsklúbbum.

***Grein 21 er fallin út.***

***Ný grein nr.21:***

Í tengslum við Kjaransorðuna geta klúbbar og umdæmi keypt pinna til að viðurkenna sína félaga. Þrjár gerðir pinna, gull, silfur og brons og er verð pinnanna kr. 20.000 fyrir gull, 15.000 fyrir silfur og 10.000 kr. fyrir brons. Andvirði skal renna í Heiðurssjóð Guðrúnar Bjartar.

Lionsskrifstofan skal halda utan um nöfn og klúbbnöfn þeirra sem viðurkenndir eru með þessum pinnum.